cyanic-selkie/wikianc huggingface dataset:
उमा सरेन
प्रारंभिक जीवन
सोरेन की जन्म ९ मई १९८४ को हुआ था। उनका  पिता रुबेन चंद्र सरेन भारतीय रेलवे में ग्रुप डी कर्मचारी थे । उन्होंने २०१४ में नील रतन सरकारी मेडिकल कॉलेज और अस्पताल से एम.बी.बी.एस. डिग्री की पढाई की हैं।, वह आदीवासी संथाल समुदाय से हैं। पेशे से एक चिकित्सक, वह अंतर-संसदीय संघ में संताली भाषा में बोलने तथा शपथ लेने वाली पहली महिला हैं। २०१२ में, सरेन जंगलमहल भूमिपुत्र और कन्या मेडिकल एसोसिएशन में शामिल हो गए, जिसका उद्देश्य बंगाल-झारखंड सीमा में आदिवासियों को दूरस्थ क्षेत्रों में सुलभ चिकित्सा प्रदान करना था।
राजनीतिक जीवन
५ मई २०१४ को, तृणमूल कांग्रेस पार्टी ने घोषणा की कि सरेन झाड़ग्राम निर्वाचन क्षेत्र से आगामी आम चुनाव लड़ेंगी। उन्हें लोकप्रिय तथा प्रभाबशाली भारतीय कम्युनिस्ट पार्टी (मार्क्सवादी) के उम्मीदवार पुलिन बिहारी बास्के के खिलाफ खड़ा किया गया था।   उन्होंने बस्के जी को ३,५०,७५६   भारी मतों से हराया और लोकसभा सीट के लिए चुनी गईं ।  वह भारत की पहली महिला संथाल सांसद बनीं। उन्होंने अपने राज्य तथा पश्चिम बंगाल प्रदेश में सबसे अधिक अंतर से भी जीत हासिल की।
२८ मई २०१४ को, पार्लियामेंट भबन में संताली भाषा में बोलने तथा शपथ वाली पहली व्यक्ति बनीं । उन्होंने भारत में विभिन्न जनजातियों में दिखाई देने वाली कई समस्याओं के बारे में संसंद को बताया।
२०१४ में, सांसद बनने के बाद उन्‍हें रसायन एवं उर्वरक की स्‍थाई समिति और आदिवासी मामलों की सलाहकार समिति का सदस्‍य बनाया गया।
अप्रैल २०१७ में, सरेन ने राज्य के ३,००० स्कूलों के लिए छत के पंखे, एलईडी लैंप और वाटर कूलर खरीदने के लिए अपने MPLADS फंड से ₹ १६.३ करोड़ रुपय का उपयोग किया। ,
शाक्त सम्प्रदाय
शाक्त सम्प्रदाय' हिन्दू धर्म के तीन प्रमुख सम्प्रदायों में से एक है। आदि शक्ति अर्थात देवी की उपासना करने वाला सम्प्रदाय शाक्त सम्प्रदाय कहलाता है।
इस सम्प्रदाय में सर्वशक्तिमान को देवी (पुरुष नहीं, स्त्री) माना जाता है। कई देवियों की मान्यता है जो सभी एक ही देवी के विभिन्न रूप हैं। शाक्त मत के अन्तर्गत भी कई परम्पराएँ मिलतीं हैं जिसमें लक्ष्मी से लेकर भयावह काली तक हैं। देवी को दक्षिण मे काली चंडी,उत्तर में शाकुम्भरी देवी,पश्चिम मे अंबाजी,पूर्व मे काली रूप मे पूजा जाता हैकुछ शाक्त सम्प्रदाय अपनी देवी का सम्बन्ध शिव या विष्णु से बताते हैं।
हिन्दुओं के श्रुति तथा स्मृति ग्रन्थ, शाक्त परम्परा का प्रधान ऐतिहासिक आधार बनाते हुए दिखते हैं। इसके अलावा शाक्त लोग देवीमाहात्म्य, देवीभागवत पुराण तथा शाक्त उपनिषदों (जैसे, देवी उपनिषद) पर आस्था रखते हैं।
शाक्त अर्थात 'भगवती शक्ति की उपासना'। शाक्त धर्म शक्ति की साधना का विज्ञान है। इसके मतावलंबी शाक्त धर्म को भी प्राचीन वैदिक धर्म के बराबर ही पुराना मानते हैं। यह बात उल्लेखनीय है कि इस धर्म का विकास वैदिक धर्म के साथ ही साथ या सनातन धर्म में इसे समावेशित करने की ज़रूरत के साथ ही हुआ। यह हिन्दू धर्म में पूजा का एक प्रमुख स्वरूप है, जिसे अब 'हिन्दू धर्म' कहा जाता है, उसे तीन अंतःप्रवाहित, परस्परव्यापी धाराओं में विभाजित किया जा सकता है। वैष्णववाद, भगवान विष्णु की उपासना; शैववाद, भगवान शिव की पूजा; तथा शाक्तवाद, देवी के शक्ति रूप की उपासना। इस प्रकार शाक्तवाद दक्षिण एशिया में विभिन्न देवी परम्पराओं को नामित करने वाला आम शब्द है, जिसका सामान्य केन्द्र बिन्दु देवियों की पूजा है।
' शक्ति की पूजा' शक्ति के अनुयायियों को अक्सर 'शाक्त' कहा जाता है। शाक्त न केवल शक्ति की पूजा करते हैं, बल्कि उसके शक्ति–आविर्भाव को मानव शरीर एवं जीवित ब्रह्माण्ड की शक्ति या ऊर्जा में संवर्धित, नियंत्रित एवं रूपान्तरित करने का प्रयास भी करते हैं। विशेष रूप से माना जाता है कि शक्ति, कुंडलिनी के रूप में मानव शरीर के गुदा आधार तक स्थित होती है। जटिल ध्यान एवं यौन–यौगिक अनुष्ठानों के ज़रिये यह कुंडलिनी शक्ति जागृत की जा सकती है। इस अवस्था में यह सूक्ष्म शरीर की सुषुम्ना से ऊपर की ओर उठती है। मार्ग में कई चक्रों को भेदती हुई, जब तक सिर के शीर्ष में अन्तिम चक्र में प्रवेश नहीं करती और वहाँ पर अपने पति-प्रियतम शिव के साथ हर्षोन्मादित होकर नहीं मिलती। भगवती एवं भगवान के पौराणिक संयोजन का अनुभव हर्षोन्मादी–रहस्यात्मक समाधि के रूप में मनों–दैहिक रूप से किया जाता है, जिसका विस्फोटी परमानंद कहा जाता है कि कपाल क्षेत्र से उमड़कर हर्षोन्माद एवं गहनानंद की बाढ़ के रूप में नीचे की ओर पूरे शरीर में बहता है।
' मान्यता'
हिन्दुओं के शाक्त सम्प्रदाय में भगवती काली और ललिता को ही दुनिया की पराशक्ति और सर्वोच्च देवता माना जाता है यह पुराण वस्तुत: 'दुर्गा चरित्र' एवं 'दुर्गा सप्तशती' के वर्णन के लिए प्रसिद्ध है। इसीलिए इसे शाक्त सम्प्रदाय का पुराण भी कहा जाता है। शास्त्रों में कहा गया है- 'मातर: सर्वभूतानां गाव:' यानी गाय समस्त प्राणियों की माता है। इसी कारण आर्य संस्कृति में पनपे शैव, शाक्त, वैष्णव, गाणपत्य, जैन, बौद्ध, सिक्ख आदि सभी धर्म-संप्रदायों में उपासना एवं कर्मकांड की पद्धतियों में भिन्नता होने पर भी वे सब गौ के प्रति आदर भाव रखते हैं। हिन्दू धर्म के अनेक सम्प्रदायों में विभिन्न प्रकार के तिलक, चन्दन, हल्दी और केसर युक्त सुगन्धित पदार्थों का प्रयोग करके बनाया जाता है। वैष्णव गोलाकार बिन्दी, शाक्त तिलक और शैव त्रिपुण्ड्र से अपना मस्तक सुशोभित करते हैं।
' धर्म ग्रंथ' शाक्त सम्प्रदाय में देवी दुर्गा के संबंध में 'श्रीदुर्गा भागवत पुराण' एक प्रमुख ग्रंथ है, जिसमें १०८ देवी पीठों का वर्णन किया गया है। उनमें से भी ५१-५२ शक्ति पीठों का बहुत ही महत्त्वपूर्ण स्थान है। इसी में दुर्गा सप्तशति भी है। इसके अलावा कालिका पुराण, शाक्त महाभागवत और ६५ तंत्र प्रमुख हैं।
' प्राचीनता' सिंधु घाटी सभ्यता में भी मातृदेवी की पूजा के प्रमाण मिलते हैं। शाक्त सम्प्रदाय प्राचीन सम्प्रदाय है। गुप्त काल में यह उत्तर-पूर्वी भारत, कम्बोडिया, जावा, बोर्निया और मलाया प्राय:द्वीपों के देशों में लोकप्रिय था। बौद्ध धर्म के प्रचलन के बाद इसका प्रभाव कम हुआ।
' लोकप्रियता'
ऐतिहासिक रूप से शाक्तवाद दक्षिण एशिया के बाहरी इलाक़े में लोकप्रिय रहा है। विशेष रूप से कश्मीर, दक्षिण भारत, असम और बंगाल में, हालाँकि इसके तांत्रिक प्रतीक और अनुष्ठान कम से कम छठी शताब्दी से हिन्दू परम्पराओं में सर्वव्यापी रहे हैं। हाल में परम्परागत प्रवासी भारतीय जनसंख्या के साथ, कुछ भारत विद्या शैक्षिक समुदाय में और विभिन्न नवयुग एवं नारीवादोन्मुखी परम्पराओं के साथ, सामान्यतः पश्चिम में ज़्यादा लोकप्रिय शीर्षक तंत्रवाद या तंत्र के अंतर्गत परम्परागत, दार्शनिक एवं लोकप्रिय शाक्तवाद के विविध स्वरूपों ने प्रवेश किया है।
शाक्त संस्कृति’ कृष्ण काल में ब्रज में शाक्त संस्कृति का प्रभाव बहुत बढ़ा। ब्रज में महामाया, महाविद्या, करोली, सांचोली आदि विख्यात शक्तिपीठ हैं। मथुरा के राजा कंस ने वासुदेव द्वारा यशोदा से उत्पन्न जिस कन्या का वध किया था, उसे भगवान श्रीकृष्ण की प्राणरक्षिका देवी के रूप में पूजा जाता है। देवी शक्ति की यह मान्यता ब्रज से सौराष्ट्र तक फैली है। द्वारका में भगवान द्वारकानाथ के शिखर पर चर्चित सिंदूरी आकर्षक देवी प्रतिमा को कृष्ण की भगिनी बतलाया गया है, जो शिखर पर विराजमान होकर सदा इनकी रक्षा करती हैं। ब्रज तो तांत्रिकों का आज से १०० वर्ष पूर्व तक प्रमुख गढ़ था। यहाँ के तांत्रिक भारत भर में प्रसिद्ध रहे हैं। कामवन भी राजा कामसेन के समय तंत्र विद्या का मुख्य केंद्र था, उसके दरबार में अनेक तांत्रिक रहते थे।
सभी सम्प्रदायों के समान ही शाक्त सम्प्रदाय का उद्देश्य भी मोक्ष है। फिर भी शक्ति का संचय करो, शक्ति की उपासना करो, शक्ति ही जीवन है, शक्ति ही धर्म है, शक्ति ही सत्य है, शक्ति ही सर्वत्र व्याप्त है और शक्ति की सभी को आवश्यकता है। बलवान बनो, वीर बनो, निर्भय बनो, स्वतंत्र बनो और शक्तिशाली बनो। इसीलिए नाथ और शाक्त सम्प्रदाय के साधक शक्तिमान बनने के लिए तरह-तरह के योग और साधना करते रहते हैं। सिद्धियाँ प्राप्त करते रहते हैं। शक्ति से ही मोक्ष पाया जा सकता है। शक्ति नहीं है तो सिद्ध, बुद्धि और समृद्धि का कोई मतलब नहीं है।
सामूहिक कृषि
सामूहिक कृषि ( collective farming ) ऐसी कृषि को कहते हैं जिसमें कई किसान मिलकर भागीदारी से कहीं कृषि का उद्योग चलाएँ। कुछ साम्यवादी व्यवस्थाओं में किसानो और मवेशी-पालकों को सरकारी आदेश से संगठित करके सामूहिक कृषि में लगाया गया था, मसलन भूतपूर्व सोवियत संघ की कोलख़ोज़ प्रणाली में ऐसा होता था। अन्य स्थानों पर कृषक स्वेच्छा से कृषि सहकारी योजनाओं में संगठित होकर सामूहिक खेती करते थे, उदाहरण के लिए इज़राइल की किब्बुत्ज़ प्रणाली में।
बोरागांव, डीडीहाट तहसील
बोरागांव, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
तिलियानी गाँव, फर्रुखाबाद (फर्रुखाबाद)
तिलियानी फर्रुखाबाद, फर्रुखाबाद, उत्तर प्रदेश स्थित एक गाँव है।
तूमैन अशोक नगर
तूमैंन मध्य प्रदेश राज्य, भारत के जिले अशोक नगर में एक गाँव है। यह गाँव जिला अशोक नगर से दक्षिण दिशा में स्थित है।
यह प्राचीन संपदा इतिहास को समेटे हुए है। इस गाँव में कई प्राचीन स्थल हैं। यह प्राचीन काल में राजा मोरध्वज का शहर था। उनके पुनी ताम्रध्वज के समय इस शहर का नाम ताम्रपर्णी था। और ताम्रध्वज के पुत्र तुर्वध्वज के समय इस शहर को इसका नाम त्ववन पड़ा। इसे वर्तमान में टुमेन के नाम से जाना जाता है। यहां की खुदाई में कई प्राचीन संपदाओं के अवशेष मिलते रहते हैं
तूमैंन शिलालेख -
गोपीनगर
गोपीनगर (Gopinagar) भारत के त्रिपुरा राज्य के पश्चिम त्रिपुरा ज़िले में स्थित एक गाँव है।
चिल्लकॊंडय्य पल्लि (अनंतपुर)
चिल्लकॊंडय्य पल्लि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चीमलूरु (कृष्णा)
चीमलूरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
रम्भा, ओड़िशा
रम्भा (Rambha) भारत के ओड़िशा राज्य के गंजाम ज़िले में स्थित एक नगर है। यह चिल्का झील से तटस्थ है, जो बंगाल की खाड़ी से लगी हुई एक अनूपझील है। राष्ट्रीय राजमार्ग 16 रम्भा से गुज़रता है और यहाँ एक रेल स्टेशन भी है।
मेंजूलगा बेमेरू, चमोली तहसील
मेंजूलगा बेमेरू, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
गंडदेव
गंडदेव राजा धंगदेव के पुत्र तथा उत्तराधिकारी थे। गंडदेव का शासनकाल संभवता 1000 – 1025 ई. के मध्य में था। चंदेल वंश के शासक गंडदेव के पुत्र का नाम विद्याधर था। गंडदेव ने कन्नौज के गुर्जर प्रतिहार राजा यशपाल की हत्या अपने पुत्र विद्याधर देव से करवा दी थी क्योंकि यशपाल ने महमूद गज़नवी का सामना नहीं किया था। 1008 ई. में महूद गजनवी के विरुद्ध जयपाल भुट्टा के पुत्र आनन्दपाल भुट्टा द्वारा बनाये संघ में भाग लिया। त्रिपुरी के कलचुरी-चेदि तथा ग्वालियर के कच्छपघात शासक गंडदेव के अधीन थे।
रामप्रसाद निरंजनी
रामप्रसाद निरंजनी खड़ीबोली हिंदी गद्य के प्रारंभिक लेखक माने जातें हैं। आप पटियाला दरबार में कथावाचक थे। पटियाला रियासत की महारानी देसो (देस कौर) को सुनाने के लिए ही आपने एकमात्र रचना 'भाषा योगवाशिष्ठ' (सन् १७४१) का परिमार्जित खड़ी बोली गद्य में प्रणयन किया था। बीच बीच में संस्कृत के शुद्ध तत्सम शब्द और हिंदी के कतिपय पुराने प्रयोग भी उपलब्ध होते हैं।
इनका यह ग्रन्थ लल्लूलाल द्वारा रचे प्रेमसागर से बहुत पहले रचा गया था। अतः यह कहना कि गलत है कि आधुनिक मानक हिन्दी का विकास फोर्ट विलियम कालेज में लल्लूलाल ने जॉर्ज ग्रियर्सन की प्रेरणा से प्रेमसागर रचकर किया था।
अभिषेक बनर्जी
अभिषेक बनर्जी भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की डायमंड हार्बर सीट से सर्वभारतीय तृणमूल कांग्रेस की ओर से भाग लिया।
के.जी.एफ.(फिल्म)
के.जी.एफ एक भारतीय कन्नड़-भाषा की गैंगस्टर फिल्म है, जिसे ज्यादातर कोलार गोल्ड फील्ड्स में फिल्माया गया है, जिसे प्रशांत नील द्वारा बनाया गया है और होम्बले फिल्म्स द्वारा निर्मित किया गया है, जिसमें यस मुख्य भूमिका में सहायक कलाकारों के साथ नजर आते हैं।
के.जी.एफ का पहला चैप्टर 21 दिसंबर 2018 को रिलीज़ हुई थी और उस समय सबसे ज्यादा कमाई करने वाली कन्नड़ फिल्म बन गई थी। फिल्म का सीक्वल चैप्टर 2 को 14 अप्रैल 2022 को रिलीज़ किया गया था। सीक्वल ने पहले दिन के कई सारे रिकॉर्ड तोड़े और सबसे ज्यादा कमाई करने वाली कन्नड़ फिल्म के रूप में अपने पूर्ववर्ती को भी पीछे छोड़ दिया, जो कि ₹500 करोड़ और ₹1000 करोड़ की कमाई करने वाली पहली कन्नड़ फिल्म थी। यह दुनिया भर में चौथी सबसे ज्यादा कमाई करने वाली भारतीय फिल्म भी बन गई और 2022 की दूसरी सबसे ज्यादा कमाई करने वाली भारतीय फिल्म भी बन गई। के.जी.एफ. चैप्टर 3 शीर्षक वाली दूसरा फिल्म का सीक्वल शुरुआती विकास में है।
जनवरी 2023 में, विजय किरागंदुर ने एक प्रेस कॉन्फ्रेंस में कहा कि के.जी.एफ. चैप्टर 3 की शूटिंग 2025 में ही शुरू हो सकती है, जो 2026 में रिलीज होगी। मार्च 2015 में, यश ने चार फिल्मों के लिए हस्ताक्षर किए, जिसमें प्रशांत नील के साथ एक शामिल था के.जी.एफ. चैप्टर १ के तौर पर। इस फिल्म को कन्नड़ सिनेमा की सबसे महंगी फिल्मों में से एक माना जाता है।
छानी, चौखुटिया तहसील
छानी, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खुशबू कमल
करियर
खुशबू ने 2010 में दबंग में अपनी शानदार भूमिका निभाई। उन्होंने ओवरटाइम, ओमप्रकाश जिंदाबाद और रामभजन जिंदाबाद जैसी फिल्मों में अभिनय किया। उन्होंने पिया का घर प्यारा लगे, जिंदगी की हकीकत से आमना, जी सर जी, सावधान इंडिया जैसे धारावाहिकों में अभिनय किया।  बाद में उन्होंने एक KindiBOX वेब श्रृंखला वर्जिनिटी सागा (2021) में काम किया। उन्होंने डिज्नी + हॉटसर के लिए एक लघु फिल्म ज़ोया की।
किसोंग
किसोंग (Kisong) भारत के त्रिपुरा राज्य के पश्चिम त्रिपुरा ज़िले में स्थित एक गाँव है। यह अगरतला का एक उपनगर है।
प्रश्लिष
प्रश्लिष
सूक्ष्म ठोस कणों अथवा तरल बूंदों की हवा या किसी अन्य गैस में श्लैष मिश्रण (Colloid) को प्रश्लिष (Aerosol) कहा जाता है। हवा में उपस्थित प्रश्लिष को वायुमंडलीय प्रश्लिष (Atmospheric Aerosol) कहा जाता है। धुंध (haze), धूल (dust), वायुमंडलीय प्रदूषक अभिकण (particulate air pollutants), धुआं (smoke) - प्रश्लिष के उदाहरण हैं। तरल या ठोस अभिकण १ μm से ज्यादातर छोटे व्यास के हैं ; बड़े अभिकणों के तलछट में बैठने की 	महत्वपूर्ण गति, मिश्रण को निलम्बित रूप में लाती है, लेकिन भेद पूर्णतः स्पष्ट नहीं है। सामान्य बातचीत में, प्रश्लिष आमतौर पर प्रश्लिष 	फुहार (spray) को संदर्भित करता है, जो कि एक डब्बे या सदृश पात्र में उपभोक्ता उत्पाद स्वरुप में वितरित किया जाता है।
सुरगाणा
सुरगाणा (Surgana) भारत के महाराष्ट्र राज्य के नाशिक ज़िले में स्थित एक नगर है।
चिल्लवारिपल्लॆ (अनंतपुर)
चिल्लवारिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
इंग्लैंड और आयरलैंड में श्रीलंकाई क्रिकेट टीम 2016
इंग्लैंड और आयरलैंड में श्रीलंका क्रिकेट टीम 2016
श्रीलंका क्रिकेट टीम की 19 मई से 5 जुलाई 2016 तक इंग्लैंड दौरा निर्धारित किया है। इसमे तीन मैचों की टेस्ट शृंखला, पांच मैचों की एक दिवसीय अंतरराष्ट्रीय (एकदिवसीय) की शृंखला और एक ट्वेंटी -20 अंतर्राष्ट्रीय (टी 20) इंग्लैंड क्रिकेट टीम के खिलाफ खेलेंगे। दो तीन दिन के टेस्ट मैच  एसेक्स और  लेस्टरशायर के खिलाफ टेस्ट मैचों की शृंखला से पहले खेलेंगे, और दो वनडे  आयरलैंड के खिलाफ वनडे शृंखला के पहले खेलेंगे।
खिलाड़ी
कुसल परेरा की जगह धम्मिका प्रसाद श्रीलंका टेस्ट टीम में। क्रिस वोक्स घायल बेन स्टोक्स, जो बाद शृंखला से बाहर हो गए के लिए एक स्थानापन्न के रूप में दूसरे टेस्ट के लिए इंग्लैंड टीम में शामिल किया गया। दुष्मंथा चमीरा उसकी पीठ के निचले हिस्से में एक तनाव फ्रैक्चर का सामना करना पड़ा और दौरे से बाहर हो गए। चमिंडा बंडारा चमीरा स्थानापन्न के रूप में नामित किया गया था। वनडे मैचों में आयरलैंड के बाद, शमिंडा इरांगा डबलिन में अस्पताल में भर्ती कराया गया था उसके दिल पर परीक्षणों से गुजरना। हालांकि, एक ही दिन उन्होंने अंतरराष्ट्रीय क्रिकेट परिषद (आईसीसी) द्वारा अंतरराष्ट्रीय मैचों में गेंदबाजी से दूसरे टेस्ट के दौरान सूचना एक अवैध कार्यवाही के कारण निलंबित कर दिया गया था। तीसरे वनडे के लिए पहले, लाहिरू थिरिमाने एक पीठ के निचले हिस्से में खिंचाव के कारण शृंखला के बाकी के शासन से बाहर किया गया था।
दरियापुर मासमुले हुसैनपुर गाँव, फर्रुखाबाद (फर्रुखाबाद)
दरियापुर मासमुले हुसैनपुर फर्रुखाबाद, फर्रुखाबाद, उत्तर प्रदेश स्थित एक गाँव है।
भंग्यूल, जोशीमठ तहसील
भंग्यूल, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
उत्तराखण्ड विधानसभा चुनाव, २०१७
उत्तराखण्ड विधानसभा चुनाव, २०१७ १५ फ़रवरी २०१७ को एकमात्र चरण में आयोजित हुआ। इसके परिणाम ११ मार्च २०१७ को घोषित हुए।
पृष्ठभूमि
बहुत अच्छे
हैरी पॉटर और आग का प्याला
हैरी पॉटर और आग का प्याला (Harry Potter and the Goblet of Fire हैरि पॉटर ऐन्ड द गॉब्लट अव फ़ायर) जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की चौथी कड़ी है। इस उपन्यास में हैरी पॉटर और अन्य पात्र हॉग्वार्ट्स में वापस आते हैं और नये रोमांचक कारनामों का सामना करते हैं। इसपर इसी नाम की एक फ़िल्म भी बन चुकी है (अंग्रेज़ी संस्करण में नाम है -- Harry Potter and the Goblet of Fire)। इस उपन्यास का हिन्दी संस्करण उपलब्ध है।
उपन्यास
उपन्यास की इस चौथी कड़ी में हैरी को हॉग्वार्ट्स में ज़बरन तीन-जादूगर प्रतियोगिता में भाग लेना पड़ता है जिसके तीन चरण हैं और जिसमें तीन जादू-विद्यालय भाग लेते हैं। पहले चरण में हैरी ड्रैगन से लड़ता है, दूसरे चरण में झील के पानी के नीचे संघर्ष करता है और तीसरे चरण में उसे भूल-भुलैया में से ट्रॉफ़ी लेनी होती है। उलटे वो और उसका सह-प्रतिद्वन्दी (सॅड्रिक डिगरी) ट्रॉफ़ी छूते ही लॉर्ड वोल्डेमॉर्ट के पास पहुँच जाते हैं, जहाँ वर्मटेल सॅड्रिक का कत्ल कर देता है और हैरी के ख़ून की मदद से वो लॉर्ड वोल्डेमॉर्ट को जिस्मो-जान समेत ज़िन्दा कर देता है। मगर हैरी वोल्डेमॉर्ट की पकड़ से इस बार भी भाग निकलता है। वोल्डेमॉर्ट के वापस ज़िन्दा हो कर आने की बात को ब्रिटेन का जादूमन्त्री कॉर्नेलियस फ़ज झूठ करार देता है।
फ़िल्म
Harry Potter and the Goblet of Fire (हिन्दी डब्ड : हैरी पॉटर और आग का प्याला) नाम की हॉलिवुड फ़िल्म, जो इस उपन्यास पर आधारित थी, एक सुपरहिट फ़िल्म साबित हुई। हैरी पॉटर का किरदार पिछली फ़िल्म की तरह डैनियल रैड्क्लिफ़ ने निभाया था, हर्माइनी का ऍमा वॉट्सन ने और रॉन वीज़्ली का रुपर्ट ग्रिंट ने। फ़िल्म के निदेशक थे माइक न्यूवॅल और निर्माता डेविड हेमन। सारी शृंखला के डिस्ट्रिब्यूटर हैं वार्नर ब्रदर्स। भारत में इस फिल्म को रीलीज़ किया था सा. रे. गा. मा. ने। भारत में इस फिल्म का प्रीमियर बडी धूम-धाम से किया गया था।
क्रुप
क्रुप (Krupp) एक जर्मन व्यवसायी परिवार जो लोहे और इस्पात के सामान तथा शस्त्रास्त्र (ammunition and armaments) तैयार करनेवाले यूरोप के सबसे बड़े और प्रसिद्ध कारखाने का स्वामी रहा। इस परिवार के व्यापारिक समूह का नाम फ्रीड्रिख क्रुप एजी (Friedrich Krupp AG) है। इस परिवार की उन्नति तथा अवनति जर्मनी के राजनीतिक उत्थान तथा पतन से संबंधित रही है। लोहे तथा इस्पात के व्यापार से क्रुप परिवार का संबंध यों तो १६वीं शताब्दी से ही रहा है, किंतु १९वीं तथा २०वीं शताब्दियों में जर्मन इस्पात की उन्नति तथा विश्वव्यापक युद्धों से यह परिवार मुख्यत: संबद्ध था।
परिचय
इस व्यवसाय के पूर्व संचालकों में फ्रीडरिख क्रुप (१७८७-१८२६ ई.) ने सर्वप्रथम ढला हुआ इस्पात बनाने की चेष्टा की थी। उनकी चेष्टाओं को सफलता नहीं मिली, किंतु जब उनके पुत्र ऐल्फ्रडे (१८१२-१८८७ ई.) ने सन् १८४८ ई. में कारबार सँभाला तब वे इस्पात की ढली तोपें बनाने में सफल हुए और उनका तोपों का व्यवसाय इतना बढ़ा कि वे 'तोपों के राजा' कहलाने लगे। इनके कारखाने ने १८५१ ई. में हुई इंग्लैंड की विराट् प्रदर्शिनी में लगभग ४,००० किलोग्राम भारवाली इस्पात की निर्दोष ढली हुई सिल का प्रदर्शन कर तत्कालीन उद्योगपतियों को आश्चर्य में डाल दिया था। १८६२ ई. में इस्पात तैयार करने की बेसेमर प्रक्रिया (Bessemer process) नामक रीति का यूरोप में सर्वप्रथम प्रयोग इस कारखाने ने किया। जर्मनी के युद्ध में लगे रहने से तोपें तथा इस्पात की अन्य वस्तुएँ बनाने के कारण इस कारखाने की अतुलनीय उन्नति हुई। ऐल्फ्रडे की मृत्यु के समय उनके कारखाने में २१,००० मनुष्य काम करते थे। जर्मनी की औद्योगिक उन्नति के साथ साथ क्रुप के कारखाना भी अभूतपूर्व उन्नति करता गया।
इनके पश्चात् इनकी पुत्री बर्था मालिक हुई और उन्होंने अपना सब कारबार सन् १९०५ में अपने पति गस्तैव फ़ान बोहलेन अंड हैलबैख़ (Alfried Krupp von Bohlen und Halbach) को सौंप दिया।
प्रथम विश्वयुद्ध के समय तक जर्मनी के अस्त्र शस्त्रों की लगभग सभी आवश्यकताएँ पूरी करनेवाला एकमात्र क्रुप का ही कारखाना था। इस युद्ध की समाप्ति से इस कारखाने को बड़ा धक्का लगा; तब उसने शस्त्रों के स्थान पर रेल के इंजन तथा कृषि के यंत्र तैयार करना आरंभ किया। नात्सी दल तथा हिटलर के अभ्युदय के साथ कारखाने का उत्पादन तथा स्थिति फिर बदली। क्रुप ने हिटलर की धन से सहायता की। द्वितीय विश्वयुद्ध के पश्चात् १९४५ ई. में मित्रराष्ट्रों ने कारखाने को अपने हाथ में ले लिया। क्रुप फ़ॉन बोहलेन पर युद्धापराधी होने का अभियोग लगाया जानेवाला था, किंतु न्यायालय के सम्मुख अपने पक्ष का प्रतिपादन करने में असमर्थ जानकर उन्हें छोड़ दिया गया।
उनके पुत्र ऐल्फ्रडी तथा कारखाने के ११ अधिकारियों पर १९४७ ई. में न्यूरेमबर्ग में मुकदमा चला और ऐल्फ्रडी को १२ वर्ष का कारावास तथा उनकी समस्त संपत्ति के जब्त होने का दंड मिला; किंतु जनवरी, १९५१ ई. में वे छोड़ दिए गए और उनकी संपत्ति जब्तों की आज्ञा भी रद्द कर दी गई। १९५३ ई. में क्रुप को कोयले और इस्पात उत्पादन का कार्य कभी न करने की प्रतिज्ञा करनी पड़ी; और उन्हें इन उद्योगों के प्रतिकर के स्वरूप लगभग ३३ करोड़ रुपए दिए गए। उनके अन्य उद्योग, जिनका मूल्य ७० करोड़ रुपया आँका जाता हैं, उन्हें वापस दे दिए गए।
अम्बेडकर नगर लोक सभा निर्वाचन क्षेत्र
अम्बेडकर नगर लोक सभा निर्वाचन क्षेत्र भारत के उत्तर प्रदेश राज्य का एक लोक सभा निर्वाचन क्षेत्र है।
ब्रह्मा नाथ काटजू
ब्रह्मा नाथ काटजू (जन्म 24 मई 1927) एक भारतीय न्यायाधीश और इलाहाबाद उच्च न्यायालय के मुख्य न्यायाधीश थे।
कैरियर
काटजू भारतीय राजनेता कैलाश नाथ काटजू के पुत्र थे। उन्होंने इलाहाबाद और दून स्कूल देहरादून में  बॉयज हाई स्कूल में पढ़ाई की। उन्होंने एलएलबी उत्तीर्ण किया।  इलाहाबाद विश्वविद्यालय से  1951 में एक वकील के रूप में नामांकन के बाद उन्होंने इलाहाबाद उच्च न्यायालय में अभ्यास शुरू किया।  काटजू ने 1959 से 1974 तक सहायक सरकारी अधिवक्ता के रूप में कार्य किया। उन्होंने मुख्य रूप से सिविल, संवैधानिक और आपराधिक मामलों में अभ्यास किया।  काटजू को 6 अगस्त 1973 को इलाहाबाद उच्च न्यायालय का अतिरिक्त न्यायाधीश नियुक्त किया गया था। वह 1988 में उसी उच्च न्यायालय के मुख्य न्यायाधीश बने.
रामानन्द राय
रामानंद राय उड़ीसा के राजा गजपति प्रतापरुद्रदेव के अधीनस्थ विद्यानगर के शासक थे। यह भक्त, सुकवि, विरक्त तथा कृष्ण तत्व के विशिष्ट ज्ञाता थे।
इनके पिता का नाम भवानंद राय था तथा जन्म संभवत: कटक के पास सं. १५२० के लगभग हुआ था। दक्षिण यात्रा को जाते हुए विद्यानगर में श्री गौरांग से इनका मिलन हुआ और कई दिनों तक सत्संग रहा। जब श्री गौर नीलाचल पुरी में रहने लगे तब यह भी संसार त्यागकर उन्हीं के सेवासत्संग में अंत तक रहे। इनका रचित 'जगन्नाथवल्लभ नाटक' श्रीगौर को अत्यंत प्रिय था। सं. १५९१ में ये भगवान के धाम को गए। इनका ब्रजबुली में रचा हुआ एकाध पद मिलता है।
रामदहिन मिश्र
रामदहिन मिश्र (चैत्र पूर्णिमा सं. १९४३ वि. - १ दिसम्बर १९५२) हिन्दी साहित्यकार, प्रकाशक एवं साहियशास्त्री थे।
जीवन परिचय
इनका जन्म चैत्र पूर्णिमा सं. १९४३ वि. ग्राम पथार, जिला आरा (बिहार) के शाकद्वीपीय परिवार में हुआ था। प्रारंभिक शिक्षा घर पर ही हुई और बाद में साहित्य तथा संस्कृत व्याकरणादि की शिक्षा डुमरॉव एवं टेकरी संस्कृत पाठशाला से मिली थी। इसके पश्चात् ये काशी गए और वहीं से व्याकरण, वेदांत, न्याय एवं अंग्रेजी का सम्यक् अध्ययन किया।
इनका सबसे पहला लेख 'बिहार बंधु' (सन् १९०७ ई.) में प्रकाशित हुआ जिससे इनके साहित्यिक जीवन का सूत्रपात्र हुआ। सन १९०३ ई. में इन्होंने निजी प्रकाशन ग्रंथमाला कार्यालय की स्थापना की। ये १९२८ ई. तक प्रकाशन का व्यवसाय और अध्यापनकार्य साथ-साथ चलाते रहे। तत्पश्चात् अध्यापन की नौकरी त्याग दी और पूरी तरह से प्रकाशन व्यवसाय में जुट गए। इन्होंने सन १९३७ से 'किशोर' का संपादन करना शुरू किया। १९४३ ई. में प्रकाशन का संपूर्ण कार्यभार अपने पुत्र के ऊपर छोड़कर स्वयं एकांत साहित्यसाधना में लीन हुए। इनका निधन १ दिसम्बर १९५२ ई. को वाराणसी में हुआ।
कृतियाँ
'काव्यालोक' (द्वितीय उद्योत, १९४० ई.), 'काव्यदर्पण' (१९४७ ई.), 'काव्य में अप्रस्तुत योजना' (१९५० ई.) और 'काव्यविमर्श' इनके प्रधान ग्रंथ हैं। 'काव्यदर्पण' संस्कृत ग्रंथ 'काव्यप्रकाश' और साहित्यदर्पण की पद्धति का ही ग्रंथ है जिसमें काव्य के सर्वगों का विवेचन किया गया है। उदाहरण में आधुनिक कविताओं को रखा गया है, जो इसकी महत्वपूर्ण विशेषताओं में से है। 'काव्यालोक' में शब्दशक्ति - अभिधा, लक्षणा, व्यंजना-आदि का सूक्ष्मातिसूक्ष्म भेद प्रभेदों के साथ विस्तार से वर्णन किया गया है। इसी प्रकार साहित्य, काव्य, कवि आदि का गभीर विवेचन-विश्लेषण 'काव्यविमर्श' में हुआ है। इस तरह, उन्होंने काव्य के सर्वांगों पर गंभीरता से विचार किया है।
उन्होंने पाश्चात्य और पौर्वात्य साहित्यशास्त्र का तुलनात्मक अध्ययन प्रस्तुत किया।
चारमिनार एक्स्प्रेस २७६०
चारमिनार एक्स्प्रेस 2760  भारतीय रेल द्वारा संचालित एक मेल एक्स्प्रेस ट्रेन है। यह ट्रेन हैदराबाद डेकन रेलवे स्टेशन (स्टेशन कोड:HYB) से 06:30PM बजे छूटती है और चेन्नई सेंट्रल रेलवे स्टेशन (स्टेशन कोड:MAS) पर 08:15AM बजे पहुंचती है। इसकी यात्रा अवधि है 13 घंटे 45 मिनट।
दाग (1973 फ़िल्म)
दाग 1973 में बनी हिन्दी भाषा की नाट्य प्रेमकहानी फ़िल्म है। इसका निर्देशन यश चोपड़ा ने किया और ये उनकी निर्माता के रूप में पहली फ़िल्म रही। इस प्रकार यश राज फिल्म्स की नींव रखी गई। इसमें राजेश खन्ना, शर्मिला टैगोर, राखी, मदन पुरी, कादर ख़ान, प्रेम चोपड़ा और ए के हंगल मुख्य कलाकारों में शामिल हैं। जारी होने पर फ़िल्म सुपर हिट रही थी और इसके गीत भी मशहूर रहे।
संक्षेप
युवा सुनील कोहली (राजेश खन्ना), सुंदर सोनिया (शर्मिला टैगोर) को पसंद करने लगता है। जल्द ही, वे शादी कर लेते हैं और अपने हनीमून के लिए निकल जाते हैं। रास्ते में, खराब मौसम के कारण, वे सुनील के मालिक के बंगले में एक रात बिताने का फैसला करते हैं। जब सोनिया अकेली होती है, बॉस का बेटा धीरज कपूर (प्रेम चोपड़ा) उसके साथ बलात्कार करने की कोशिश करता है। लेकिन सुनील समय पर पहुँच जाता है, और एक लड़ाई शुरू हो जाती है, जिसके परिणामस्वरूप धीरज की मृत्यु हो जाती है। सुनील को गिरफ्तार किया जाता है और बाद में अदालत ने उसे मौत की सजा सुनाई है।
आरती
अधिक विकल्पों के लिए यहां जाएं - आरती (बहुविकल्पी)
आरती हिन्दू उपासना की एक विधि है। इसमें जलती हुई लौ या इसके समान कुछ खास वस्तुओं से आराध्य के सामाने एक विशेष विधि से घुमाई जाती है। ये लौ घी या तेल के दीये की हो सकती है या कपूर की। इसमें वैकल्पिक रूप से, घी, धूप तथा सुगंधित पदार्थों को भी मिलाया जाता है। कई बार इसके साथ संगीत (भजन) तथा नृत्य भी होता है। मंदिरों में इसे प्रातः, सांय एवं रात्रि (शयन) में द्वार के बंद होने से पहले किया जाता है। प्राचीन काल में यह व्यापक पैमाने पर प्रयोग किया जाता था। तमिल भाषा में इसे दीप आराधनई कहते हैं।
सामान्यतः पूजा के अंत में आराध्य भगवान की आरती करते हैं। आरती में कई सामग्रियों का प्रयोग किया जाता है। इन सबका विशेष अर्थ होता है। ऐसी मान्यता है कि न केवल आरती करने, बल्कि इसमें सम्मिलित होने पर भी बहुत पुण्य मिलता है। किसी भी देवता की आरती करते समय उन्हें तीन बार पुष्प अर्पित करने चाहियें। इस बीच ढोल, नगाडे, घड़ियाल आदि भी बजाये जाते हैं।
विधि
आरती करते हुए भक्त के मान में ऐसी भावना होनी चाहिए, मानो वह पंच-प्राणों की सहायता से ईश्वर की आरती उतार रहा हो। घी की ज्योति जीव के आत्मा की ज्योति का प्रतीक मानी जाती है। यदि भक्त अंतर्मन से ईश्वर को पुकारते हैं, तो यह पंचारती कहलाती है। आरती प्रायः दिन में एक से पांच बार की जाती है। इसे हर प्रकार के धामिक समारोह एवं त्यौहारों में पूजा के अंत में करते हैं। एक पात्र में शुद्ध घी लेकर उसमें विषम संख्या (जैसे ३, ५ या ७) में बत्तियां जलाकर आरती की जाती है। इसके अलावा कपूर से भी आरती कर सकते हैं। सामान्य तौर पर पांच बत्तियों से आरती की जाती है, जिसे पंच प्रदीप भी कहते हैं। आरती पांच प्रकार से की जाती है। पहली दीपमाला से, दूसरी जल से भरे शंख से, तीसरी धुले हुए वस्त्र से, चौथी आम और पीपल आदि के पत्तों से और पांचवीं साष्टांग अर्थात् शरीर के पांचों भाग (मस्तिष्क, हृदय, दोनों कंधे, हाथ व घुटने) से। पंच-प्राणों की प्रतीक आरती मानव शरीर के पंच-प्राणों की प्रतीक मानी जाती है।
आरती की थाली या दीपक (या सहस्र दीप) को ईष्ट देव की मूर्ति के समक्ष ऊपर से नीचे, गोलाकार घुमाया जाता है। इसे घुमाने की एक निश्चित संख्या भी हो सकती है, व गोले के व्यास भी कई हो सकते हैं। इसके साथ आरती गान भी समूह द्वारा गाय़ा जाता है जिसको संगीत आदि की संगत भी दी जाती है। आरती होने के बाद पंडित या आरती करने वाला, आरती के दीपक को उपस्थित भक्त-समूह में घुमाता है, व लोग अपने दोनों हाथों को नीचे को उलटा कर जोड़ लेते हैं व आरती पर घुमा कर अपने मस्तक को लगाते हैं। इसके दो कारण बताये जाते हैं। एक मान्यता अनुसार ईश्वर की शक्ति उस आरती में समा जाती है, जिसका अंश भक्त मिल कर अपने अपने मस्तक पर ले लेते हैं। दूसरी मानयता अनुसा ईश्वर की नज़र उतारी जाती है, या बलाएं ली जाती हैं, व भक्तजन उसे इस प्रकार अपने ऊपर लेने की भावना करते हैं, जिस प्रका एक मां अपने बच्चों की बलाएं ले लेती है। ये मात्र सांकेतिक होता है, असल में जिसका उद्देश्य ईश्वर के प्रति अपना समर्पण व प्रेम जताना होता है।
थाल
आरती का थाल धातु का बना होता है, जो प्रायः पीतल, तांबा, चांदी या सोना का हो सकता है। इसमें एक गुंधे हुए आटे का, धातु का, गीली मिट्टी आदि का दीपक रखा होता है। ये दीपक गोल, या पंचमुखी, सप्त मुखी, अधिक विषम संख्या मुखी हो सकता है। इसे तेल या शुद्ध घी द्वारा रुई की बत्ती से जलाया गया होता है। प्रायः तेल का प्रयोग रक्षा दीपकों में किया जाता है, व आरती दीपकों में घी का ही प्रयोग करते हैं। बत्ती के स्थान पर कपूर भी प्रयोग की जा सकती है। इस थाली में दीपक के अलावा पूजा के फ़ूल, धूप-अगरबत्ती आदि भी रखे हो सकते हैं। इसके स्थान पर सामान्य पूजा की थाली भी प्रयोग की जा सकती है। कई स्थानों पर, विशेषकर नदियों की आरती के लिये थाली की जगह आरती दीपक प्रयोग होते हैं। इनमें बत्तियों की संख्या १०१ भी हो सकती है। इन्हें शत दीपक या सहस्रदीप भी कहा जाता है। ये विशेष ध्यानयोग्य बात है, कि आरती कभी सम संख्य़ा दीपकों से नहीं की जाती है।
सामग्री का महत्त्व
आरती के समय कई सामग्रियों का प्रयोग किया जाता है। पूजा में न केवल कलश का प्रयोग करते हैं, बल्कि उसमें कई प्रकार की सामग्रियां भी डालते जाते हैं। इन सभी के पीछे धार्मिक एवं वैज्ञानिक आधार भी हैं।
चारमीनार एक्सप्रेस
चित्र:|350px|। ]] चारमीनार एक्सप्रेस देश के दो महत्वपूर्ण महानगरों, चेन्नई और हैदराबाद के बीच चलने वाली एक बहुत ही लोकप्रिय ट्रेन है।
ट्रेन अनुसूची
चारमीनार 24 कोचों के साथ, दक्षिण मध्य रेलवे के सबसे प्रतिष्ठित गाड़ियों में से एक है। गाड़ी संख्या 12759 चेन्नई से हैदराबाद के बीच चलती है। यह 18.10 बजे चेन्नई सेंट्रल (मास) से रवाना और 15 हाल्ट के साथ, अगले दिन 08.00 बजे हैदराबाद डेक्कन पहुँचती है। गाड़ी संख्या 12,760 हैदराबाद से चेन्नई के बीच चलती हैं। यह शाम को18.30 बजे हैदराबाद डेक्कन से रवाना और अगले दिन 08.15 बजे पर चेन्नई सेंट्रल (मास) पहुँचती है।
लोको लिंक और रेक संरचना
इस ट्रेन में 24 कोच है इस ट्रैन में 1AC / 2AC कॉम्बो, दो 2AC, दो 3AC, 14 स्लीपर, 3 सामान्य और 2 एसएलआर कोच है। जो कुल मिलाकर इससे 24 डिब्बों वाली ट्रेन बनती है।
इसके अलावा चारमीनार एक्सप्रेस देश के कुछ गाड़ियों में से एक है जिसमे जीपीएस सिस्टम के साथ सेंटर बफर कपलिंग है।
दूरी तय
अपनी यात्रा के दौरान चारमीनार एक्सप्रेस कुल 790 किलोमीटर की दूरी तय करती है।
शेड्यूल चार्ट और स्थिति
चेन्नई सेंट्रल से हैदराबाद दक्कन
हैदराबाद दक्कन से चेन्नई सेंट्रल
आमाशयार्ति
आमाशयार्ति (गैस्ट्राइटिज़ / Gastritis) में आमाशय की श्लेष्मिक कला का उग्र या जीर्ण शोथ हो जाता है। उग्र आमाशयार्ति किसी क्षोभक पदार्थ, जैसे अम्ल या क्षार या विष अथवा अपच्य भोजन पदार्थो के आमाशय में पहुँचने से उत्पन्न हो जाती है। अत्यधिक मात्रा में मद्य पीने से भी यह रोग उत्पन्न हो सकता है। आंत्रनाल के उग्र शोथ में आमाशय के विस्तृत होने से भी रोग उत्पन्न हो सकता है।
रोग के लक्षण अकस्मात्‌ आरंभ हो जाते हैं। रोगी के उपरिजठर प्रदेश (एपिगैस्ट्रियम) में पीड़ा होती है, जिसके पश्चात्‌ वमन होते हैं, जिनमें रक्त मिला रहता है। अधिकतर रोगियों में कारण दूर कर देने पर रोग शीघ्र ही शांत हो जाता है।
रोगी प्राय: प्रौढ़ अवस्था का होता है, जिसका मुख्य कष्ट अजीर्ण होता है। भूख न लगना, मुँह का स्वाद खराब होना, अम्लपित्त, बार-बार हवा खुलना, प्यास की अधिकता, खट्टी डकार आना या वमन, जिसमें श्लेष्मा और आमाशय का तरल पदार्थ निकलता है, विशेष लक्षण होते हैं। अधिजठर प्रांत में प्रसृत्त वेदना (टेंडरनेस) के सिवाय और कोई लक्षण नहीं होता। खाद्य की आंशिक जाँच (फ़ैक्शनल मील टेस्ट) से श्लेष्मा की अत्यधिक मात्रा का पता लगता है। मुक्त अम्ल (फ्ऱी ऐसिड) की मात्रा कम अथवा बिलकुल नहीं होती। जठरनिर्गम (पाइलोरस) के पास के भाग में रोग होने से पक्वाशय के व्रण (डुओडेनल अलसर) के समान लक्षण हो सकते हैं। आहार के नियंत्रण से तथा श्लेष्मा को घोलने के लिए क्षार के प्रयोग से रोगी की व्यथा कम होती है।
चॆगिरॆड्डिपाडु (कृष्णा)
चॆगिरॆड्डिपाडु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
डुगरी N.Z.A., धारी तहसील
डुगरी N.Z.A., धारी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कृष्ण किशोरनगर
कृष्ण किशोरनगर (Krishna Kishorenagar) भारत के त्रिपुरा राज्य के सिपाहीजाला ज़िले में स्थित एक गाँव है।
चित्र (पोर्ट्रेट)
चित्र (पोर्ट्रेट) एक व्यक्ति की पेंटिंग, छवि, मूर्ति, या अन्य कलात्मक अभिव्यक्ति होती है, जिसमें चेहरा और उसकी अभिव्यक्ति प्रमुख होती है। आशय, व्यक्ति के रूप, व्यक्तित्व और यहां तक कि उसकी मनोदशा को भी प्रदर्शित करना होता है। इस कारण से, फोटोग्राफी में एक चित्र आम तौर पर स्नैपशॉट नहीं होता है, बल्कि किसी व्यक्ति की एक स्थिर स्थिति में एक प्रकृतिस्थ छवि होती है। एक चित्र में अक्सर किसी व्यक्ति को चित्रकार या फोटोग्राफर की ओर सीधे देखते हुए दर्शाया जाता है, ताकि विषय (वह व्यक्ति) को सर्वाधिक सफलतापूर्वक दर्शक के साथ संलग्न किया जा सके।
इतिहास
कुछ ऐसे लोगों के बचे हुए सबसे आरंभिक चित्र जो राजा या सम्राट नहीं थे, वे अंतिम संस्कार के चित्र हैं जो मिस्र के फायुम जिले की शुष्क जलवायु में बचे रहे। फ्रेस्को के अलावा, शास्त्रीय दुनिया के यही लगभग एकमात्र चित्र हैं जो बचे हुए हैं, हालांकि कई मूर्तियां बची हैं और सिक्कों पर तस्वीरें बनी हैं।
वडगाँव, मालेगाँव
वडगाँव (Vadgaon) भारत के महाराष्ट्र राज्य के नाशिक ज़िले की मालेगाँव तालुका में स्थित एक गाँव है।
चित्र (पोर्ट्रेट)
इतिहास
पोट्रेट की कला प्राचीन ग्रीक में फली-फूली और विशेष रूप से रोमन मूर्तिकला, जहां बनवाने वालों ने व्यक्तिगत और यथार्थवादी पोर्ट्रेट की मांग की, यहां तक कि चेहरे की कमियों को बिना छुपाए हुए भी. चौथी शताब्दी के दौरान, पोर्ट्रेट का झुकाव उस व्यक्ति को ऐसे आदर्श प्रतीक के समान दिखाने की ओर हो गया जिससे उस व्यक्ति की समानता होती है। (रोमन सम्राट कौन्स्टेनटीन I और थिओडोसिअस I की उनकी प्रविष्टियों में तुलना करें। ) प्रारंभिक मध्य युगीन यूरोप में व्यक्तियों का प्रस्तुतीकरण ज्यादातर सामान्यीकृत है। व्यक्तियों के बाह्य स्वरूप का वास्तविक चित्रण मध्य युग के उत्तरार्ध में पुनः उभरा, कब्र स्मारकों में, दाता चित्रों में, उज्वल पांडुलिपि में लघु-चित्रों में और फिर पैनल पेंटिंग में.
पेरू की मोचे संस्कृति उन चंद प्राचीन सभ्यताओं में से एक थी जिसने पोर्ट्रेट निर्माण किया। इन चित्रों में शारीरिक विशेषताओं को अत्यंत बारीकी से दर्शाया गया है। चित्रित व्यक्तियों को बिना किसी अन्य प्रतीक या उनके नाम के लिखित सन्दर्भ के बिना ही पहचाना जा सकता है। चित्रित व्यक्ति सत्तारूढ़ कुलीन वंश, पुजारियों, योद्धा समुदाय के सदस्य थे और यहां तक कि प्रतिष्ठित कारीगर भी थे।
उन्हें उनके जीवन के कई चरणों के दौरान दर्शाया गया है। देवताओं के चेहरों को भी अंकित किया गया है। आज की तारीख तक, महिलाओं का कोई चित्र नहीं मिला है। मुकुट, केश-सज्जा, शारीरिक अलंकरण और चेहरे के रंग के विवरण को दर्शाने में विशेष जोर दिया गया है।
पश्चिमी दुनिया का एक सर्वश्रेष्ठ ज्ञात चित्र है लियोनार्डो दा विंसी द्वारा मोना लिसा नामक चित्र, जो एक अज्ञात महिला का चित्र है। विश्व का प्राचीनतम ज्ञात चित्र 2006 में अन्गोलेमे के नज़दीक विल्होनिओर गुफा में पाया गया और इसे 27000 वर्ष पुराना माना जा रहा है।
आत्म-चित्रांकन
जब कलाकार खुद अपना चित्र बनाता है तो उसे आत्म-चित्रांकन कहते हैं। पहचाने जाने योग्य उदाहरण मध्य युग में अनेक हैं, लेकिन अगर परिभाषा को विस्तार दिया जाता है तो पहला था मिस्र के फैरोह अखेनातेन की मूर्ति बक द्वारा, जिसने खुद का और अपनी पत्नी तहेरी का अंकन किया, लगभग 1365 ई.पू.. हालांकि, यह संभावना है कि आत्म-चित्रांकन प्रारम्भिक प्रस्तुतीकरण कला से जुड़े हैं और साहित्य में कई शास्त्रीय उदाहरण दर्ज हैं, जो अब खो गए हैं।
पोर्ट्रेट फोटोग्राफी
पोर्ट्रेट फोटोग्राफी, दुनिया भर में एक लोकप्रिय वाणिज्यिक उद्योग है। कई लोग घरों में टांगने के लिए, पेशेवर रूप से बनवाए हुए पारिवारिक पोर्ट्रेट को पसंद करते हैं, या किसी विशेष घटना की याद में ख़ास पोर्ट्रेट बनवाते हैं, जैसे कि स्नातक करना या शादियों की। फोटोग्राफी की शुरुआत से, लोगों ने पोर्ट्रेट बनाए हैं। 19वीं सदी के मध्य में डगेराटाइप की लोकप्रियता, काफी हद तक सस्ते पोर्ट्रेट की मांग की वजह से थी। दुनिया भर के शहरों में स्टूडियो पनपने लगे, जिनमें से कुछ प्रतिदिन 500 से ज्यादा प्लेटें निकाल रहे थे। इन आरम्भिक कामों की शैली में तकनीकी चुनौतियां परिलक्षित थीं जो 30 सेकंड के एक्स्पोसर समय और उस वक्त के चित्र सौन्दर्य से सम्बंधित थी। विषयों को आमतौर पर सादे पृष्ठभूमि के सामने बैठाया जाता था और सर के ऊपर एक हल्की रौशनी की जाती थी और इसके अलावा जो कुछ भी दर्पण से प्रतिबिंबित हो सकता था।
फोटो तकनीक के विकसित होने के साथ, फोटोग्राफरों के एक निडर समूह ने अपनी प्रतिभा को स्टूडियो से बाहर निकाला और इसे युद्ध के मैदान, समुद्रों के पार और दूरदराज के जंगलों में ले गए। विलियम शू का डगेराटाइप सैलून, रोजर फेंटन की फोटोग्राफिक वैन और मैथ्यू ब्रैडी की व्हाट इज इट? वैगन ने मैदान में पोट्रेट और अन्य तस्वीरें बनाने के लिए मानकों को निर्धारित किया।
राजनीति
राजनीति में नेता के चित्रों को अक्सर राज्य के प्रतीक के रूप में इस्तेमाल किया जाता है। अधिकांश देशों में यह एक आम प्रोटोकॉल है कि महत्वपूर्ण सरकारी इमारतों में राज्य के प्रमुख का चित्र प्रदर्शित होना चाहिए। किसी नेता के चित्र का अत्यधिक उपयोग, जैसा कि जोसेफ स्टालिन, एडॉल्फ हिटलर या माओत्से तुंग के मामले में देखा जा सकता है, व्यक्तित्व पंथ का संकेत हो सकता है।
साहित्य
साहित्य में चित्र (पोट्रेट) शब्द किसी व्यक्ति या वस्तु के लिखित विवरण या विश्लेषण को संदर्भित करता है। एक लिखित चित्र अक्सर गहरी अंतर्दृष्टि देता है और एक विश्लेषण पेश करता है जो सतही बातों से परे चला जाता है। उदाहरण के लिए, अमेरिकी लेखक पेट्रीसिया कॉर्नवेल ने एक सर्वश्रेष्ठ-बिक्री वाली पुस्तक लिखी जिसका शीर्षक है पोर्ट्रेट ऑफ़ अ किलर, जो जैक द रिपर के व्यक्तित्व, पृष्ठभूमि और संभावित मंशा के बारे में है और साथ ही साथ उसकी हत्याओं और उसके बाद होने वाली पुलिस जांच की मीडिया कवरेज के बारे में है।
उज़्बेकिस्तान ओलंपिक विवरण
उज़्बेकिस्तान ने पहली बार ओलंपिक खेलों में 1994 में एक स्वतंत्र राष्ट्र के रूप में भाग लिया, और तब से एथलीटों ने हर गेम में प्रतिस्पर्धा करने के लिए भेजा है।
पहले, उज़्बेक एथलीटों ने 1952 से 1988 तक ओलंपिक में सोवियत संघ के हिस्से के रूप में हिस्सा लिया था, और सोवियत संघ के विघटन के बाद, उजबेकिस्तान 1992 में यूनिफाइड टीम का हिस्सा था।
उज़्बेक एथलीट ने ग्रीष्मकालीन ओलंपिक खेलों में कुल मिलाकर छह-छह पदक जीते, अधिकतर कुश्ती और मुक्केबाजी में। राष्ट्र ने शीतकालीन ओलंपिक खेलों में एक ही पदक जीता है।
चौरी चौरा एक्स्प्रेस 5003
चौरी चौरा एक्स्प्रेस 5003  भारतीय रेल द्वारा संचालित एक मेल एक्स्प्रेस ट्रेन है। यह ट्रेन कानपुर अनवरगंज रेलवे स्टेशन (स्टेशन कोड:CPA) से 04:45PM बजे छूटती है और गोरखपुर जंक्शन रेलवे स्टेशन (स्टेशन कोड:GKP) पर 06:55AM बजे पहुंचती है। इसकी यात्रा अवधि है 14 घंटे 10 मिनट।
टिकरी
टिकरी (Coot), जिनका वैज्ञानिक नाम फुलिका (Fulica) है, रैलिडी कुल के अंतर्गत मध्यम आकार के पक्षियों का एक जीववैज्ञानिक वंश है। इनका प्राचीन संस्कृत नाम कारण्डव है। टिकरी जातियाँ अक्सर काले रंग की होती हैं और खुले जल में तैरती हुई देखी जा सकती हैं। यह जलमुर्गी का एक निकटतम सम्बन्धी है।
रायमल्ल
सन् १४६९ ई. में उदयसिंह महाराणा कुंभा को मारकर मेवाड़ का स्वामी बना। मेवाड़ के सरदारों ने छिपे छिपे इसका विरोध कर उसके छोटे भाई रायमल्ल को राज्य लेने के लिए बुलाया। अनेक लड़ाइयों में उदयसिंह को हराकर रायमल्ल सन् १४७४ में गद्दी पर बैठा। उदयसिंह के उकसाने पर मालवा के सुल्तान गयासुद्दीन ने रायमल्ल पर आक्रमण किया किंतु बुरी तरह से हारा। उसके बाद भी रायमल्ल और मालवा के सुल्तानों की लगातार शत्रुता रही। रायमल्ल ने सोलंकी, झाला आदि अनेक राजवंशियों को शरण देकर अपने राज्य में जागीरें दीं। उसने अनेक पुण्य कार्य भी किए। सन् १५०९ में रायमल्ल की मृत्यु हुई।
टीएचडीसी इंडिया लिमिटेड
टीएचडीसी इंडिया लिमिटेड (पूर्व नाम टिहरी हाइड्रो डेवलपमेंट कारपोरेशन लिमिटेड) भारत सरकार एवं उ.प्र. सरकार का संयुक्‍त उपक्रम है। विद्युत घटकों के लिए भारत सरकार एवं उ.प्र. सरकार के मध्‍य 75:25 के अनुपात में इक्‍विटी की अंशभागिता है। कंपनी का गठन जुलाई,1988 में 2400 मेगावाट के टिहरी हाइड्रो पावर कॉम्पलैक्स तथा अन्य जल विद्युत परियोजनाओं के विकास, परिचालन एवं अनुरक्षण के लिए किया गया था।
मरडा लगा अन्दखिल, चौबटाखाल तहसील
मरडा लगा अन्दखिल, चौबटाखाल तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
भारतीय-इस्लामी वास्तुकला
भारतीय-इस्लामिक वास्तुकला : ७वीं शताब्दी में भारत उपखंड में इस्लाम प्रवेश करने के बाद वास्तुकला की कई शैलियाँ अपनाई गयी.
ममलूक सल्तनत
मामलुक सल्तनत की वास्तु कला मैं निम्न निर्माण कुछ प्रमुख हैं ( 1206 से 1210)
सन्दर्भ
{
निखिल
निखिल संस्कृत मूल का एक पौरुष नाम है। यह मुख्य रूप से भारत, नेपाल और इन देशों के प्रवासियों में पाया जाता है। शब्द का अर्थ है "पूर्ण" या "संपूर्ण", या "आख़री", या "पूरा"। निखिल का स्त्री रूप "निखिला" है जो वेदों के अनुसार देवी लक्ष्मी का दूसरा नाम है।
नपानी, इंडियाना
नपानी एल्कहार्ट काउंटी, इंडियाना, संयुक्त राज्य अमेरिका में एक छोटा सा शहर है। सन २००० की जनगढ़ना के मुताबिक इसकी जनसंख्या 6,710 है।
चीकटिमनिपल्लॆ (अनंतपुर)
चीकटिमनिपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
चौरी चौरा एक्स्प्रेस 5004
चौरी चौरा एक्स्प्रेस 5004  भारतीय रेल द्वारा संचालित एक मेल एक्स्प्रेस ट्रेन है। यह ट्रेन गोरखपुर जंक्शन रेलवे स्टेशन (स्टेशन कोड:GKP) से 10:45PM बजे छूटती है और कानपुर अनवरगंज रेलवे स्टेशन (स्टेशन कोड:CPA) पर 12:00PM बजे पहुंचती है। इसकी यात्रा अवधि है 13 घंटे 15 मिनट।
प्रतिकर्षण
प्रतिकर्षण निम्नलिखित को संदर्भित कर सकता है:
हैरी पॉटर और मायापंछी का समूह
हैरी पॉटर और मायापंछी का समूह (अंग्रेज़ी: Harry Potter and the Order of the Phoenix हैरी पॉटर ऐन्ड द ऑर्डर ऑफ़ द फ़ीनिक्स) जे. के. रोलिंग द्वारा अंग्रेज़ी में रचित हैरी पॉटर (उपन्यास) क्रम की पाँचवी कड़ी है। इस उपन्यास में हैरी पॉटर और अन्य पात्र हॉग्वर्ट्स में वापस आते हैं और नये रोमांचक कारनामों का सामना करते हैं। इसपर इसी नाम की एक फ़िल्म बन चुकी है (अंग्रेज़ी संस्करण में नाम है -- Harry Potter and the Order of the Phoenix)। इस उपन्यास का हिन्दी संस्करण उपलब्ध है।
उपन्यास
फिर हैरी को अदालत में हाज़िरी देनी पड़ती है। उसपर एक मुक़दमा दायर किया जाता है, एक ऐसे छोटे से अपराध के लिये जिसमें वो बेगुनाह था। पर मुक़दमे में उसे बेगुनाह साबित कर दिया जाता है। इसके बाद वापस हॉग्वर्ट्स में जादूमन्त्री कॉर्नेलियस फ़ज की बेबुनियाद दख़लंदाज़ी शुरू हो जाती है। गुप्त कलाओं से रक्षा विषय के लिये मन्त्रालय से जादूमन्त्री की सचिव डोलोरिस अम्ब्रिज आती हैं जो सरे आम हैरी को झूठा करार देने पर तुली रहती हैं। बाद में अम्ब्रिज विद्यालय की प्रधानाचार्या भी बन जाती है। अंत के दिनों में सिरियस को बचाने के लिये हैरी और उसके कई दोस्त जादूमन्त्रालय के रहस्य विभाग पहुँचते हैं जहाँ वोल्डेमॉर्ट भी आ जाता है। हैरी तो इस बार डम्बल्डोर की वजह से बच जाता है, लेकिन सिरियस मारा जाता है।
फ़िल्म
इस उपन्यास पर आधारित इसी नाम की एक फ़िल्म भी बनी है। फिल्म के निर्देशक है डेविड येट्स और निर्माता है स्टीव क्लोव्स। पटकथा है माईकल गोल्डनबर्ग की और बाकी सभी अभिनेता एवं अभिनेत्रीयां वही है (हैरी पॉटर हैं डेनियल रैडकिल्फ, रोन वीज़्ली है रूपर्ट ग्रिंट और हरमाईनी ग्रेंजर है एमा वॉटसन)। डोलोरस अम्ब्रिज का किरदार निभाएंगी ईमेल्डा सॉटन।
बोराबुंगा, डीडीहाट तहसील
बोराबुंगा, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
चेन्नई बंगलौर एक्स्प्रेस ०६३५
चेन्नई बंगलौर एक्स्प्रेस 0635  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) से 11:30PM बजे छूटती है और बंगलौर सिटी जंक्शन रेलवे स्टेशन (स्टेशन कोड:SBC) पर 07:30AM बजे पहुंचती है। इसकी यात्रा अवधि है 8 घंटे 0 मिनट।
मेहरगांव, चमोली तहसील
मेहरगांव, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
चॆन्नवरं (कृष्णा)
चॆन्नवरं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
साल्वाडोर, बाहिया
साल्वाडोर ( मुक्तिदाता, अक्सर बोलचाल की भाषा साल्वाडोर डा बाहिया Salvador da Bahia, ऐतिहासिक नाम: साओ साल्वाडोर दा बाहिया डे तोदोस ओस सैंटोस, हिन्दी मे: सभी संतों की खाड़ी के पवित्र मुक्तिदाता का नगर) ब्राजील में आठवां सबसे बड़ा नगर है और पूर्वोत्तर ब्राजील के राज्य बाहिया की राजधानी है। नगर प्रतिवर्ष विश्व का सबसे बड़ा कार्निवल मेजबान करता है। ब्राजील की पहली औपनिवेशिक राजधानी, नगर अमेरिका महाद्वीप के सबसे पुराने नगरो में से एक है। 2010 में ब्राजील के जनगणना के अनुसार, साल्वाडोर में 2,480,790 लोग रहते है।
लक्ष्मीबिल
लक्ष्मीबिल (Amtali) भारत के त्रिपुरा राज्य के सिपाहीजाला ज़िले में स्थित एक गाँव है।
हिन्दू पुनरुत्थान
यह समकालीन युग में हिन्दू समाज के पुनः शक्तिशाली बनने का क्रम है।
दिबाकर बनर्जी
दिबाकर बनर्जी (जन्म 21 जून 1969) एक भारतीय फिल्म निर्देशक, पटकथा लेखक, निर्माता और विज्ञापन-फिल्म निर्माता हैं जो हिंदी फिल्मों में अपने काम के लिए जाने जाते हैं। इन्होंने विज्ञापन में अपना करियर शुरू किया, एक फीचर फिल्म निर्माता होने के बाबजूद, वह अभी भी एक विज्ञापन-फिल्म निर्माता बने हुए हैं। वह अपनी स्वयं की फिल्म निर्माण कंपनी, दिबाकर बनर्जी प्रोडक्शंस भी चलाते हैं।
एक फिल्म निर्माता के रूप में, उन्हें खोसला का घोसला (2006), ओए लकी! लकी ओए! (2008), दोनों फिल्मों ने राष्ट्रीय फिल्म पुरस्कार जितवाये। उनकी अगली फिल्म लव सेक्स और धोखा (2010) एक प्रायोगिक फिल्म थी। इसके बाद उन्होंने राजनीतिक ड्रामा शंघाई (2012) और बॉम्बे टॉकीज (2013) बनाई, जिसे भारतीय सिनेमा के शताब्दी वर्ष के उत्सव के रूप में बनाया गया था। 2015 में, उन्होंने काल्पनिक चरित्र ब्योमकेश बख्शी पर आधारित फिल्म डिटेक्टिव ब्योमकेश बख्शी! का निर्देशन किया।
व्यक्तिगत जीवन
दिबाकर बनर्जी का जन्म और पालन-पोषण पश्चिमी दिल्ली में करोल बाग के पास न्यू रोहतक रोड में हुआ और उन्होंने बाल भारती पब्लिक स्कूल, दिल्ली में पढ़ाई की। अपनी स्कूली शिक्षा समाप्त करने के बाद, उन्होंने दृश्य संचार और ग्राफिक डिज़ाइन का अध्ययन करने के लिए अहमदाबाद में नेशनल इंस्टीट्यूट ऑफ़ डिज़ाइन में प्रवेश लिया, लेकिन ढाई साल बाद इसे छोड़ दिया। वापस नई दिल्ली में, उन्होंने ऑडियो-विजुअल फिल्म निर्माता सैम मैथ्यूज के साथ संक्षेप में काम किया।
उन्होंने ऋचा पुरनेश से शादी की है, जिनकी एफएमसीजी मार्केटिंग पृष्ठभूमि है, और वो कई वर्षों तक दिल्ली में रहे। खोसला का घोसला की सफलता के बाद, वे मुंबई चले गए और अपनी दो बेटियों के साथ परेल, मुंबई में रहते हैं।
गंडमाला
गंडमाला (Scrofula, गलगंड) रोग में मनुष्य के शरीर की लसीका ग्रंथियों, विशेषत: ग्रीवा की लसीका ग्रंथियों में दोष उत्पन्न हो जाता है। यक्ष्मा प्रकृति के बच्चों में यह रोग प्राय: अधिक होता है।
लक्षण
इस रोग में लसीका ग्रंथियाँ बढ़ जाती हैं। रोगी को ज्वर आने लगता है और स्वास्थ्य शनै:-शनै: गिरता जाता है।
कारण
संतुलित तथा पुष्टिकारक भोजन का अभाव, अस्वस्थ तथा दूषित वातावरण में रहने तथा दूषित दूध के उपयोग से रोग की अवस्था उपस्थित हो सकती है। बच्चों में जब भी शरीर में रोग से लड़ने की क्षमता कम हो जाती है, गंडमाला होने की संभावना रहती है। यह रोग अधिकतर यक्ष्माजीवाणु के शोथ के कारण होता है। यदि उचित उपचार न किया जाए तो लसीका ग्रंथियाँ फोड़े का उग्र रूप धारण कर लेती हैं।
उपचार
इस रोग का मुख्य उपचार स्वच्छ वायु का सेवन, प्रकाशयुक्त वातावरण में रहना तथा पुष्टकर भोजन है। यह केवल रोग का उपचार ही नहीं, वरन्‌ इससे रोग की रोकथाम भी की जा सकती है। स्ट्रेप्टोमाइसीन तथा अन्य औषधियों का जो यक्ष्मा में प्रयुक्त होती हैं। इस रोग में भी उपयोग करने से नाभ होता है।
सुन्दा चाप
सुन्दा चाप (Sunda Arc) दक्षिणपूर्व एशिया में स्थित एक ज्वालामुखीय चाप (volcanic arc) है जिसने सुमात्रा, जावा, सुन्दा जलसन्धि और लघुतर सुन्दा द्वीपसमूह के द्वीपों का निर्माण किया। इस पूरे चाप में ज्वालामुखियों की एक शृंखला रीढ़ की भांति खड़ी है।
भजन
भारतीय संगीत के मुख्य रूप से तीन भेद किये जाते हैं। शास्त्रीय संगीत, सुगम संगीत और लोक संगीत। भजन सुगम संगीत की एक शैली है। इसका आधार शास्त्रीय संगीत या लोक संगीत हो सकता है। इसको मंच पर भी प्रस्तुत किया जा सकता है लेकिन मूल रूप से यह किसी देवी या देवता की प्रशंसा में गाया जाने वाला गीत है।जैसे भगवान जम्भेश्वर भगवान रामदेव जी व तेजा जी के लिए गाये जाते है राजस्थान में सामान्य रूप से उपासना की सभी भारतीय पद्धतियों में इसका प्रयोग किया जाता है। भजन मंदिरों में भी गाए जाते हैं। हिंदी भजन, जो आम तौर पर हिन्दू अपने सर्वशक्तिमान को याद करते हैं या गाते हैं|
कुछ विख्यात भजन रचनाकारों की नामावली - मीराबाई, सूरदास, तुलसीदास, रसखान।
हिंदी भजन हमारे धार्मिक संस्कार का अहम हिस्सा हैं। भजन सुनने और गाने से मन को शांति और सकारात्मक ऊर्जा मिलती है। हमारी संस्कृति में भजन अपनी खास महत्ता रखते हैं। देवी-देवताओं की पूजा के समय भजन गाये जाते हैं।
हिंदी भजन के मूल आधार काव्य और धुन होते हैं। भजनों के गायक लोग अपनी आवाज का इस्तेमाल करके आपको एक अलग से दुनिया में ले जाते हैं। ये भजन ध्यान केंद्रित होते हैं, जिससे उनमें सुधार लाने की ताकत पैदा होती है।
हिंदी भजनों के तेजी से बढ़ते प्रचार-प्रसार को देखते हुए अब ये भजन दुनिया के हर कोने में सुनाई दे रहे हैं। आजकल विभिन्न संगीत संस्थान और संगीत एप्लिकेशन में भजन के विभिन्न प्रकार उपलब्ध हैं।
इसलिए यह सही होगा कि हम सभी लोग हिंदी भजन सुने और इनका समर्थन करें। असाधारण तरीके से लिखे गए शब्दों ने इन भजनों को बहुत अलग बनाया है। हमारा जीवन भ्रमण शांति, स्वयं के विकास और परम उद्देश्य को प्राप्त करने के लिए धर्मात्मा के सलाह द्वारा हेतु होना चाहिए.
इसलिए हमें हिंदी भजनों की अद्भुत महत्ता को समझना चाहिए और इन्हें हमारे जीवन का अभिन्न अंग बनाये रखना चाहिए।
रोबिंसन क्रूसो
रोबिंसन क्रुसो, डैनियल डेफॉ द्वारा रचित एक उपन्यास है। यह पहली बार 2022 में प्रकाशित हुआ था और कभी कभी इसे अंग्रेजी का पहला उपन्यास माना जाता है। यह पुस्तक रोबिंसन क्रुसो नामक एक अंग्रेज चरित्र, की काल्पनिक आत्मकथा है, जो वेनेजुएला के निकट एक दूरदराज के उष्णकटिबंधीय द्वीप पर 28 साल तक फंसा रहा. इन 28 सालों के दौरान उसने वहाँ पर वहाँ के मूल निवासियों, बन्धुआ और विद्रोह का सामना किया और अंतत: उसे बचा लिया गया।
छिताड, चौखुटिया तहसील
छिताड, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
शुभेन्दु अधिकारी
वर्तमान में नन्दीग्राम से विधानसभा चुनाव जीतकर ममता बनर्जी को हराया। 27 नवम्बर 2020 को शुभेन्दु अधिकारी ने राज्य मन्त्रिपरिषद से त्याग दे दिया और इसके बाद 16 दिसम्बर को उन्होने विधानसभा से भी त्याग दे दिया। इसके बाद 17 दिसम्बर को उन्होने ममता बनर्जी को पत्र लिखकर तृणमूल की समस्त सदस्यता छोड़ दी। 2 मई 2021 विधानसभा सदस्य नन्दीग्राम से भारतीय जनता पार्टी से विजय हासिल की। लेकिन ममता बनर्जी ने इस नतीजे को कलकत्ता उच्च न्यायालय मे चुनौती दी है।
बिलागङ, जोशीमठ तहसील
बिलागङ, जोशीमठ तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
चंडीगढ़ एक्स्प्रेस २६८७अ
चंडीगढ़ एक्स्प्रेस 2687A  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) से 09:45AM बजे छूटती है और चंडीगढ़ रेलवे स्टेशन (स्टेशन कोड:CDG) पर 04:20AM बजे पहुंचती है। इसकी यात्रा अवधि है 42 घंटे 35 मिनट।
सातवीं शताब्दी
सातवीं शताब्दी एक ईसवीं शताब्दी है।
चंडीगढ़ एक्स्प्रेस २६८७अ
स्ग्ब्द्घ्ज्द्'ग्किग्' ग्ज्द्ग्ल्क्द्ग्;'क्द्ग् ग्ज्ल्;क्ग्द्' ग्]ल्ग्ज्द्ग्'क्ल् द्ग्ल्;